kardosdrur/scandi-wiki huggingface dataset:
Fritz Mackensen

Fritz Mackensen (født 8. april 1866 i Greene, Braunschweig, død 12. maj 1953 i Bremen) var en tysk maler og raderer.

Mackensen, der studerede under Johann Peter Theodor Janssen i Düsseldorf, senere i München og Berlin, er et af de mest fremtrædende medlemmer af Worpswedemalerkolonien, den lille kunstnerkoloni i Worpswede, som Mackensen var med til at danne i 1895. Efter en tiårig virksomhed som lærer og direktør for Weimars Kunstskole vendte han 1918 tilbage til Worpswedeegnen. Mackensens malerier er Plein-air-Kunst/friluftsmaleri med stærk vægt på stemningsindtrykket.

Værker 
Malerier
 "Gottesdienst im Freien", museum Hannover
 "Tierbild", museum Oldenburg
 "Die Scholle", museum Weimar
Bronzeskulptur
 "Alte Frau mit Ziege", Kunsthalle Bremen

Kilder

Litteratur 
  
  
 Fritz Mackensen: Gerd Klindworth, Betas Sohn. Otto Meissners Verlag, Schloss Bleckede a. d. Elbe 1947 
 Ulrike Hamm: Studien zur Künstlerkolonie Worpswede 1889–1908 unter besonderer Berücksichtigung von Fritz Mackensen. Dissertation, München 1978 
 Ulrike Hamm, Bernd Küster: Fritz Mackensen, 1866–1953. Worpsweder Verlag 1990 
 Kai Artinger: Fritz Mackensen und die Genremalerei als authentische „Rasse-Darstellung“ / Fritz Mackensen und die Kunstpolitik und Propaganda der Nationalsozialisten. In: Strohmeyer/Artinger/Krogmann: Landschaft, Licht und niederdeutscher Mythos. Die Worpsweder Kunst und der Nationalsozialismus. VDG, Weimar 2000, , Seite 130–168

Eksterne henvisninger 
 

Malere fra Tyskland
Landskabsmalere
Raderere
Grafikere fra Tyskland
Tyskere i 1800-tallet
Tyskere i 1900-tallet
Brdr. Hellemann

Brdr. Hellemann består af musikerne (og tvillingerne) Jens Hellemann og Peter Hellemann. De har arrangeret musikken til en lang række teaterkoncerter.  Peter Hellemann er gift med skuespillerinden Anne Louise Hassing og kan pt. ses sammen i TV3's underholdningsprogram Masterchef

Teaterkoncerter 
 2012 - Hey Jude, Forum
 2011 - Mozart, Betty Nansen Teatret
 2010 - Beach Boys Aarhus Teater
 2009 - Come Together, Østre Gasværk Teater
 2009 - Bob Dylan, Aarhus Teater

Reference
Arena Midt

Arena Midt er et sports- og kulturcenter i Kjellerup, Silkeborg Kommune, hvor der kan afvikles sportsbegivenheder, messer, koncerter mv. Det åbnede i 2010, men idéen opstod i midten af 1980'erne, da byen gerne ville have en ekstra hal, hvilket endte med at blive til en arena, beregnet til flere forskellige slags arrangementer.

Finalen i DHF's Landspokalturnering 2011 for kvinder blev afholdt i hallen.

Referencer

Eksterne henvisninger 
 Arena Midts hjemmeside

Idrætshaller i Danmark
Kjellerup
Messe- og kongrescentre
Koncertsale i Danmark
Etableret i 2010
Multiarenaer i Danmark
Drori-Hansen Furniture

Drori-Hansen Furniture er en dansk musikgruppe bestående af Erann DD som forsanger og Casper Hansen som bassist.

Diskografi 
 For Their Friends - 1995
 Family - 1996

Eksterne henvisninger 
 

Musikgrupper fra Danmark
Musikgrupper fra 1995
Strömsunds kommun

Strömsunds kommun ligger i Jämtlands län i Jämtland i Sverige. Kommunens administrationscenter ligger i byen Strömsund. Kommunen grænser i nord og øst til Vilhelminas kommun og Doroteas kommun i Västerbottens län. I vest til Krokoms kommun og Norge (Røyrvik og Lierne i Nord-Trøndelag), og i syd til Östersunds kommun og Ragunda kommun.

Samisk sprog 
Samisk har status som officielt minoritetssprog i kommunen og Strömsund kommune indgår i forvaltningsområdet for samisk sprog i Sverige.

Geografi 
Der er bjergområder mod grænsen til Norge, men ingen af bjergene når over 1.200 meter; Der er store moser og skovsområder i lavlandet i sydøst. Der er en stor rovdyrbestand, især mange bjørne. Der er mange søer og elve, og det langstrakte søsystem Ströms Vattudal danner en 90 kilometer lang naturlig vandvej fra Kvarnbergsvattnet ved grænsen til Norge til Russfjärden ved Strømsund. Ströms Vattudal munder ud i Faxälven.

E45 går gennem kommunen og Strömsund er knyttet til det svenske jernbanenet med Inlandsbanan.

Byer 
Strömsund kommune havde syv byer i 2005.
Indbyggere pr. 31. december 2005.

Billeder

Venskabsbyer 

Strömsunds kommune har en venskabpsby:

  Hausjärvi, Finland

Eksterne kilder og henvisninger 

 Officiel hjemmeside for Strömsunds kommun

Kommuner i Jämtlands län
Harald Jenssen-Tusch

Harald Jenssen-Tusch er navnet på flere personer:

 Harald Jenssen-Tusch (1815-1894) – dansk officer (Harald Ludvig Christian Jenssen-Tusch)
 Harald Jenssen-Tusch (1851-1922) – dansk officer, søn af den foregående
Harald Jenssen-Tusch (1815-1894)

Harald Ludvig Christian Jenssen-Tusch (22. august 1815 i København – 16. oktober 1894) var en dansk officer, bror til Sophus Jenssen-Tusch og far til officeren af samme navn.

Karriere 
Han var søn af major G.F. Jenssen-Tusch og boede 1816-28 i Slesvig by, undervist af faderen, gik derpå i latinskole i Flensborg, blev landkadet 1830, sekondløjtnant 1834, kaptajn 1849, oberst 1868. Han afskedigedes 1862 på grund af svageligt helbred, men meldte sig 1863 til tjeneste, var under krigen 1864 pladskommandant i Flensborg og Faaborg og 1868-72 oberst i forstærkningen samt bataljonschef ved Bornholms Væbning.

Bog om plantenavne 
I 1853-54 gjorde han en rejse i Tyskland og Frankrig af helbredshensyn. Foruden nogle militære skrifter og oversættelser fra og til tysk og fransk udgav han 1867-70, med understøttelse af det danske Videnskabernes Selskab, 1. del af Folkelige Plantenavne i forskjellige evropæiske Sprog, indeholdende: Nordiske Plantenavne. Til fortsættelse heraf gjorde han siden den tid uafbrudt studier og indsamlinger fra nordiske, germanske og romanske sprog.

Jenssen-Tusch ægtede 1849 Emma Henriette Morville (11. september 1825 - 16. februar 1855), datter af
amtsforvalter Morville i Viborg, og 1856 Christine Sophie Jürgensen (22. september 1830 - 1901), datter af sognepræst P. Jürgensen i Oksevad; fra den sidste blev han separeret 1862 og skilt 1871. Han døde 16. oktober 1894.

Kilder 
 Eugen Warming, "Harald Jenssen-Tusch", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Officerer fra Danmark
Personer fra København
Personer i den 2. Slesvigske Krig fra Danmark
Faglitterære forfattere fra Danmark
Oversættere fra Danmark
Dansksprogede forfattere fra Danmark
Harald Jenssen-Tusch (1851-1922)

HaraldJenssen-Tusch (31. december 1851 i Viborg – 19. april 1922) var en dansk officer og redaktør.

Karriere 
Han var søn af officeren af samme navn, blev student 1869, tog året efter filosofikum og blev exam.polyt. 1870. Dernæst begyndte han på officerskarrieren, blev sekondløjtnant i Ingeniørkorpset 1873, premierløjtnant i fodfolket 1875 og gennemgik Hærens Officersskoles ældste klasse. Jenssen-Tusch var 1880–81 til tjeneste i Generalstaben, til 1884, hvor han blev kaptajn, adjudant ved 2. Generalkommando, 1897 oberstløjtnant og 1908 afskediget på grund af svagelighed. Jenssen-Tusch var desuden tegnelærer ved Aarhus Katedralskole i årene 1885-93 og efter sin afsked fra Hæren kontorchef i andelsforsikringsselskabet "Fædrelandet" 1908-11.

Jenssen-Tusch udgav 1886 i Militært Tidsskrift en større afhandling ("Den franske Republiks Hære 1870-71"), redigerede 1891-1903 Militær Tidende og var i årene 1891-97 også bladets udgiver, udgav 1902–05 det personalhistoriske værk Skandinaver i Kongo samt under 1. verdenskrig det populære Verdenskrigen (1914). Han blev Ridder af Dannebrog 1894 og Dannebrogsmand 1901.

1882 ægtede han Elise Nicoline Christiane Kauffmann.

Kilder 
 Omtale i G.F. Jenssen-Tuschs biografi i Dansk Biografisk Leksikon, 3. udgave
 Dansk Biografisk Haandleksikon.

Personer i Dansk Biografisk Leksikon
Personer i Kraks Blå Bog (afdøde)
Officerer fra Danmark
Personer fra Viborg
Riddere af Dannebrog
Danskere i 1800-tallet
Danskere i 1900-tallet
Redaktører fra Danmark
Militærhistorikere fra Danmark
Dansksprogede forfattere fra Danmark
Nicholas Farrell

Nicholas Farrell (født Nicholas Frost i 1955) er en engelsk skuespiller. I Danmark er han særligt kendt fra tv-serien Matador, hvor han spiller den voksne, homoseksuelle Daniel Skjerns engelske ven, Jim Donaldson.

Eksterne henvisninger 
 

Skuespillere fra England
What a Girl Wants

What a Girl Wants har flere betydninger:
 What a Girl Wants (film) - en amerikansk komedie fra 2003.
 What a Girl Wants (Christina Aguilera) - en sang af den amerikanske sangerinde Christina Aguilera fra 1999.
 What a Girl Wants (B2K) - en sang af det Amerikanske boyband B2K fra 2003.
Strömsund

Strömsund er en by i Jämtlands län i landskapet Jämtland i Sverige. Den er administrationsby i Strömsunds kommun og i 2010 havde den 3.589 indbyggere. 

Strömsund ligger cirka 100 kilometer nord for Östersund. Den ligger ved Russfjärden i Ströms Vattudal. Europavej 45 krydser via Strömsundsbron (indviet i 1956) over Ströms Vattudal, midt i byen.
Faxälven

Faxälven er en bjergelv i landskaperne Jämtland og Ångermanland i Sverige. 

Den er en biflod til Ångermanälven, og er cirka 400 km lang (inklusive kildefloder). Faxälven kommer fra i Ströms Vattudal i Jämtland, Strömsunds kommun, og munder ud i Ångermanälven i Ed mellem Långsele og Sollefteå. Ved forgreningen Vängelälven løber en del af vandet fra Faxälven over i naboelven Fjällsjöälven, som også er en del af Ångermanälvens system.

Bifloder 
 Långsjöån
 Björssjöån*
 Ledingsån
 Finnån
 Runån*
 Källån*
 Gröningsån
 Gideån
 Stensjöån
 Jämtmyrån
 Edslan
 Björkån*
 Valasjöån
 Nässjöån
 Lafsan
 Lugnan*
 Grytån
 Kvarnbrännån*
 Kängsjöån*
 Isbillån*
 Rensjöån
 Vikån*
 Frostan
 Kvarnån
 Länglingsån
 Hostån
 Nyfloån
 Edsån
 Tällån*
 Renån*
 Svanavattenån
 Rusvattenån
 Klövån
 Allån
 Jougdån
 Ringsjöån
 Fiskån
 Dunnerån
 Hällingsån
 Tvärån
 Avansbäcken
 Muruån
 Leivbakkelva
 Blåsjöälven*
 Bjurälven*
 Lejarälven*

Vandløb i Sverige
Ortler

Ortler () er et bjerg på 3.905 m.o.h. i det nordlige Italien, og det højeste i Østalperne udenfor Bernina Alperne. Det udgør hovedspidsen i Ortleralperne. Det er det højeste sted i de Sydlige Kalkalper og i Tyrol, og indtil 1919 i Østrig-Ungarn. Bjerget omtales almindeligvis som "König Ortler" (Kong Ortler) på tysk, ligesom i den uofficielle sydtyrolske hymne Bozner Bergsteigerlied.

Ortleralperne var en af hovedkrigsskuepladserne under 1. verdenskrig mellem på den ene side Østrig-Ungarn og på den anden side Italien. Ortler var gennem hele krigen på østrigske hænder, og italienernes hovedmål var at overtage dette strategisk vigtige sted. Ortler udgjorde under 1. verdenskrig den højest beliggende krigsskueplads.

Eksterne henvisninger 

Bjerge i Alperne
Bjerge i Italien
Trisannabroen

Trisannabroen (, i folkemunde Wiesberg(er) Brücke) er en 230 meter lang jernbanebro i Østrig, der krydser floden Trisanna samt hovedvej B188 kaldet Silvretta Straße. Broen er vel nok det betydeligste bygningsværk på Arlbergbanen, og ligger ved kilometersten 80,3 mellem jernbanestationerne i Pians og Strengen, og lige akkurat efter det tidligere trinbræt Wiesberg. Ved broens østlige ende ligger Wiesberg Slot, hvilket byder på et særligt skønt motiv der lokker mange fotografer til.

Broens opførsel påbegyndtes 1883 i forbindelse med at Arlbergbanen blev anlagt, og broen stod færdig i 1884 som Østrigs længste jernbanebro. I 1923 blev broen forstærket på grund af togenes stigende vægt, og i 1964 blev broens ståldragere udskiftet med nye.

Se også 
 Arlbergbanen

Eksterne henvisninger 

Broer i Østrig
Jernbanebroer
Etableret i 1884
Opel Monterey


Opel Monterey var en offroader fra Opel bygget mellem marts 1992 og april 1999. Bilen var baseret på Isuzu Trooper og blev i Storbritannien solgt som Vauxhall.

Ligesom den mindre Opel Frontera fandtes Monterey i en tredørs RS-version og en femdørs lang version. Modellen fik et facelift i juli 1998, hvor fronten blev lidt rundere og motorprogrammet modificeret. Samtidig fik Monterey et nyt instrumentbræt og en modificeret kabine.

Frem til dette facelift omfattede motorprogrammet en 3,1-liters firecylindret forkammerdieselmotor med turbolader, intercooler og 84 kW (114 hk) samt en 3,2-liters V6-benzinmotor med 130 kW (177 hk), som i 1998 blev afløst af en 3,0-liters commonrail-dieselmotor med 117 kW (159 hk) og en 3,5-liters V6-benzinmotor med 158 kW (215 hk). Firehjulstræk og reduktionsgear hørte til standardudstyret. Dog kunne Monterey ikke fås med differentialespærre.

I april 1999 indstillede Opel produktionen af Monterey. Fra januar 2000 overtog Isuzu igen selv salget af Isuzu Trooper i Europa.

Tekniske specifikationer 
Datablad Opel Monterey (1992–1999)

Trivia 
Opel Monterey optrådte også i 1990'erne i introen til ZDFs tv-serie Terra X, som var sponsoreret af Opel.

Litteratur 
 Opel Monterey instruktionsbog. © Adam Opel AG, maj 1992 (på tysk)
 Automobil Revue, katalog 1995 og 1999 (på tysk og fransk)

Eksterne henvisninger 

Monterey
Offroadere
Stationcars
Baghjulstrukne biler
Biler introduceret i 1992
Biler fra 1990'erne
Kvarnbergsvattnet

Kvarnbergsvattnet er en sø i Strömsunds kommun, Jämtlands län i Jämtland i Sverige. Den er beliggende mellem den norske grænse og Gäddede. Søens overflade ligger på 303-313 moh. og den er en del af Ströms Vattudal. Ved dens bredder ligger ud over byen Gäddede også Lövvik, Rydning, Havdarstången, Bränna, Viken, Mon, Sandnäset, Kyrkbollandet og Lermon. Mange af nybyggerne som kom til området i 1700-tallet var nordmænd.

Navnet Kvarnbergsvattnet kommer fra Kvarnstensberget hvor der i ældre tider blev brudt møllesten. Søen blev reguleret til vandkraftanlæg første gang i 1940 og derefter definitivt i 1950.

Eksterne kilder og henvisninger 
 Fakta om Kvarnbergsvattnet Östersundsposten 2006 hentet april 2008

Jämtland
Søer i Sverige
Vesterbro Sogn

Vesterbro Sogn er et sogn i Vor Frue-Vesterbro Provsti (Københavns Stift). Sognet ligger i Københavns Kommune (Region Hovedstaden). 

Sognet blev oprettet 1. søndag i advent 2012 ved sammenlægning af Absalons Sogn, Apostelkirkens Sogn, Enghave Sogn, Gethsemane Sogn, Kristkirkens Sogn, Maria Sogn og Sankt Matthæus Sogn og pr. 1 januar 2013 Elias Sogn.

Sognet er Danmarks folkerigeste sogn.

Noter

Eksterne henvisninger 
 
 

Sogne i Københavns Kommune
Sogne i Københavns Stift
Sogne i Københavns Amt
Etableret i 2012
Serialisering

I datalogi, i forbindelse med at gemme eller sende data, er serialisering metoden til at konvertere en datastruktur eller et objekt til et format, der fx kan gemmes i en fil eller sendes over et netværk og senere genskabes i samme computermiljø eller i et andet computermiljø. Den modsatte metode, hvor man konvertere fra et format tilbage til den oprindelige datastruktur kaldes for deserialisering. Ved serialisering og deserialisering kan man lave en semantisk identisk kopi af den originale datastruktur.

Der findes mange serialiseringsformater og nogle af de mest benyttede er XML og JSON.

Softwarearkitektur
Afsnit af Merlin

Den britiske tv-serie Merlin blev sendt på BBC One fra 20. september 2008 til 24 december 2012. I alt 65 episoder blev vist i løbet af fem sæsoner.

Den blev skabt af Julian Jones, Jake Michie, Julian Murphy og Johnny Capps baseret på legender om den mytiske troldmand Merlin og hans forhold til Prins Arthur, men adskiller sig fra traditionelle versioner af legenden på mange måder, især karaktererne. Serien er produceret af den uafhængige produktionsselskab Shine Limited.

Den amerikansk tv-selskab NBC begyndte at vise programmet den 21. juni 2009, men efter en nedgang i seertallet, blev showet flyttede til kabelnettet Syfy, hvor det begyndte at blive sendt fra den 2. april 2010.
De fem sæsoner er tilgængelige på DVD i Storbritannien og USA.  De første fire serier er tilgængelige på Netflix Streaming i Nordamerika.

Serieoversigt

Afsnit

Sæson 1 (2008)

Sæson 2 (2009)

Sæson 3 (2010)

Sæson 4 (2011)

Sæson 5 (2012)

BBC Wales Exclusive Documentary

Secrets and Magic 
En serie af dokumentarfilm med titlen "Secrets and Magic" blev produceret af BBC til at ledsage afsnit af den anden sæson. På en måde ligner den Doctor Who Confidential, hvor serien ser på produktionen af hvert afsnit, og byder på interviews med skuespillerne og crewet, samt optagelser på sættet. Vist på BBC Three.

Kilder 

Merlin (tv-serie)
Jens Just Jermiin

Jens Just Sommer (de) Jermiin (10. december 1907 på Frederiksberg – 26. maj 1984) var en dansk landsretssagfører, godsejer, kammerherre og hofjægermester.

Han var søn af stamhusbesidder Jens Just Sophus Sommer de Jermiin (1867-1909) og Olga født von Nutzhorn (1874-1937), blev student fra Herlufsholm 1926 og cand. jur. 1938. Jermiin blev sagfører 1941, landsretssagfører 1943, var forpagter af godset Seinhuus 1944 og blev medejer 1945.

Jermiin var desuden medlem af bestyrelsen for Herlovianersamfundet 1929-34, for Den v. Schiebell-Arenstorffske Familiestiftelse 1931 (formand fra 1940), for A/S Storehedinge Bank (formand fra 1951), for A/S Dansk Frø- og Silo-Selskab 1951 (formand fra 1959) og for A/S Trifolium Frø; formand for Ringstedegnens Tolvmandsforening af 1902 fra 1954; medlem af Store Heddinge Landsogns Sogneråd 1958-62, sognerådsformand i Stevns Kommune 1962-66 og amtsrådsmedlem fra 1966.

Han blev gift 20. februar 1935 med Grete Ehnhuus (14. marts 1912 på Hindsgavl - 3. april 1992), datter af godsejer H.W. Ehnhuus (død 1945) og hustru Sophie født Hedemann.

Kilder 
 Kraks Blå Bog 1974

Personer i Kraks Blå Bog (afdøde)
Jens Just
Kammerherrer fra Danmark
Hofjægermestre fra Danmark
Advokater fra Danmark
Danskere i 1900-tallet
Godsejere fra Danmark
Personer fra Frederiksberg
Amtsrådsmedlemmer
Borgmestre fra Danmark
Sognerådsformænd fra Danmark
Herlovianere
Volrath Levin von Grambow

Volrath Levin von Grambow (1689 på Gut Wildkuhl, Mecklenburg-Schwerin – 19. juni 1761 i Helsingør) var en tysk godsejer og dansk officer, bror til Hans Heinrich von Grambow og far til Diderik Otto von Grambow.

Han var af gammel adelsslægt, søn af Hans Ernst og Elisabeth von Grambow og blev født på godset Wildkuhl i Mecklenburg. I 1726-27 lod han en ny hovedbygning opføre, men i 1733 lod han godset pantsætte til den dobertinske køkkenmester von Knuthen (Knuth). Siden da tilhørte godset slægten Knuth og senere slægten Flotow.

Grambow gjorde karriere i Hæren i Danmark, hvor han sluttede sit virke med rang af generalløjtnant.

Han blev gift med Barbara Sophie von der Lühe (1711 – 3. januar 1766), datter af Didrich Otto von der Lühe til Dambech og Charlotte Amalie du Puits (født 1683 i Mecklenburg).

Kilder 

Generalløjtnanter fra Danmark
Tyskere i 1700-tallet
Danskere i 1700-tallet
Godsejere fra Tyskland
Volrath Levin
Opel Adam

Opel Adam er en minibil fra bilfabrikanten Opel. Bilen findes også som Vauxhall Adam.

Adam blev præsenteret den 22. september 2012 på fabrikantens 150-års fødselsdag. Salget er sat til at starte 19. januar 2013.

Bilen findes i første omgang kun som tredørs og er baseret på en forkortet platform fra den kommende Corsa E. Bilen bygges på Opels fabrik i Eisenach.

Adam vil ikke kun som normalt have sit navn bagpå, men også på C-søjlerne.

Udover tredørsudgaven er også en cabrioletudgave planlagt til at fejre sin premiere på Geneve Motor Show i marts 2013.

Udstyr 
Adam findes i fire forskellige udstyrsvarianter:
 Adam: Basisversion

I basisversionen har Adam radio, el-ruder og -sidespejle, dagkørelys, ABS, ESP, centrallåsesystem samt servostyring med såkaldt City-modus.
 Jam: Højere udstyret version

Jam-modellen har samme udstyr som basisversionen samt klimaanlæg, fartpilot, kørecomputer, læderrat, alufælge samt cd-afspiller og Bluetooth.
 Glam: Luksuriøs version

Glam har derudover som standard klimaautomatik, LED-dagkørelys og panoramaglastag.
 Slam: Sportslig version

Topmodellen Slam har derudover stærkt tonede, varmedæmpende ruder bagi, dellæder, større alufælge, LED-baglygter samt sportsundervogn. Panoramaglastaget hører dog ikke til standardudstyret.

Tekniske specifikationer 
I første omgang kommer Adam til at findes med de allerede fra Corsa kendte 1,2- og 1,4-liters benzinmotor med effekt fra 51 kW (70 hk) til 74 kW (100 hk). Alle motorer er som standard kombineret med en femtrins manuel gearkasse.

Senere introduceres en ny motorfamilie udviklet i joint venture med SAIC Motor. Denne består af tre- og firecylindrede benzinmotorer med slagvolume fra 1,0 til 1,4 liter samt en dieselmotor på 1,6 liter. Alle disse motorer har direkte indsprøjtning og turbolader, og opfylder den fremtidige Euro6-norm. Opel har også planlagt en hybridudgave af Adam og fra 2014 også en elbiludgave.

Noter

Eksterne henvisninger 

 Officielt websted  (på tysk)

Adam
Minibiler
Forhjulstrukne biler
Biler introduceret i 2012
Biler fra 2010'erne
Opel Cascada

Opel Cascada er en bilmodel fra Opel, som kom på markedet i marts 2013, efter at den havde haft premiere på Geneve Motor Show.

Opel Cascada afløste cabrioletudgaven af Astra H (Opel Astra TwinTop), men har dog stofkaleche, som kan åbnes ved en hastighed på op til . Cascada er i modsætning til sine forgængere sin egen modelserie, som er baseret på Astra J og også har teknik fra den større Insignia.

Noter 

Cascada
Små mellemklassebiler
Forhjulstrukne biler
Cabrioleter
Biler introduceret i 2013
Biler fra 2010'erne
BMW 4-serie

BMW 4-serien er en stor mellemklassecoupé fra bilfabrikanten BMW, som kom på markedet i oktober 2013. Bilen blev præsenteret i München i starten af december 2012 og præsenteres for offentligheden i januar 2013 på Detroit Motor Show.

4-serien afløste coupéversionerne af 3-serien og dermed også E92.

I første omgang er tre motorer planlagt: To benzinmotorer i 428i med 245 hk og i 435i med 306 hk samt en dieselmotor med 184 hk i 420d. Disse motorer benyttes også i F30 3-serie-modellerne.

Noter 

4-serie
Store mellemklassebiler
Coupéer
Baghjulstrukne biler
Biler introduceret i 2013
Biler fra 2010'erne
Émile Grumiaux

Émile Grumiaux (11. juni 1861 – 18. maj 1932) var en fransk bueskytte som deltog i OL 1900 i Paris.

Grumiaux blev olympisk mester i bueskydning under OL 1900 i Paris. Han vandt i konkurrencen Sur la Perche à la Pyramide foran landsmanden Auguste Serrurier og Louis Glineux fra Belgien.

Eksterne henvisninger 

Bueskytter fra Frankrig